
[bookmark: TextBodyBegin]Európsky parlament,
–	so zreteľom na žiadosť o zbavenie Petra Bystrona imunity doručenú listom nemeckého spolkového ministerstva spravodlivosti z 27. augusta 2024, v ktorom sa predložila žiadosť hlavného prokuratóra prokurátory Mníchov I v súvislosti s trestným konaním prebiehajúcim na Okresnom súde v Mníchove a ktorá bola oznámená na plenárnej schôdzi 16. septembra 2024,
–	po vypočutí Petra Bystrona 29. januára 2025 v súlade s článkom 9 ods. 6 rokovacieho poriadku a so zreteľom na dokumenty, ktoré predložil na vypočutí,
–	so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013, 19. decembra 2019 a 5. júla 2023[footnoteRef:1], [1:  	Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EU:C:2019:1115; rozsudok Všeobecného súdu z 5. júla 2023, Puigdemont i Casamajó a iní/Parlament, T-272/21, ECLI:EU:T:2023:373.] 

–	so zreteľom na článok 46 Základného zákona Nemeckej spolkovej republiky,
–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A10-0030/2025),
A.	keďže hlavný prokurátor prokuratúry Mníchov I požiadal o zbavenie Petra Bystrona, poslanca Európskeho parlamentu, imunity, v súvislosti s obvineniami vznesenými proti nemu podľa § 86a nemeckého Trestného zákona v spojení s § 86 uvedeného zákona, ktoré sa týkajú údajného používania symbolov protiústavných a teroristických organizácií;
B.	keďže v žiadosti sa uvádza, že po odvolaní ukrajinského veľvyslanca v Nemecku 12. júla 2022 Petr Bystron na svojom účte na Twitteri údajne zverejnil fotomontáž zobrazujúcu útržky fotografií osôb, ktoré v minulosti zastávali vysokú verejnú funkciu, pričom každá z nich má zdvihnuté pravé alebo ľavé rameno s vystretou rukou a prstami smerujúcimi nahor; keďže pod zverejnenou kolážou je priložený titulok „Dovidenia, dovidenia [...]! Nemeckí politici mávajú na rozlúčku!“[footnoteRef:2]; keďže Petr Bystron bol obvinený z toho, že prinajmenšom mlčky súhlasil s tým, že táto fotomontáž by mohla u objektívneho používateľa Twitteru vyvolať dojem, že zobrazená poloha ramena predstavuje „hitlerovský pozdrav“, keďže išlo o formu pozdravu používanú nacistickým režimom; keďže Petr Bystron bol obvinený z toho, že v Nemecku šíril alebo verejne používal symboly protiústavných a teroristických organizácií; [2:  	Slovenský preklad originálu.] 

C.	keďže po vykonaní vyšetrovania predložili príslušné orgány nemeckému Spolkovému snemu, ktorého členom bol v tom čase Petr Bystron, žiadosť o jeho zbavenie imunity; keďže 7. septembra 2023 ho nemecký Spolkový snem zbavil imunity;
D.	keďže Petr Bystron bol zvolený do Európskeho parlamentu v európskych voľbách konaných v roku 2024; keďže po oznámení konečného výsledku volieb príslušné orgány rozhodnutím z 9. júla 2024 dočasne pozastavili trestné konanie proti nemu s cieľom požiadať, aby bol zbavený imunity;
E.	keďže Petr Bystron nebol v čase spáchania údajného trestného činu poslancom Európskeho parlamentu;
F.	keďže údajný trestný čin a následná žiadosť o jeho zbavenie imunity preto nesúvisia s vyjadreným názorom alebo hlasovaním Petra Bystrona pri výkone jeho úloh v zmysle článku 8 Protokolu č. 7 o výsadách a imunitách Európskej únie;
[bookmark: _GoBack]G.	keďže v článku 9 prvom odseku písm. a) Protokolu č. 7 o výsadách a imunitách Európskej únie sa stanovuje, že poslanci Európskeho parlamentu požívajú na území ich vlastného štátu imunitu priznanú členom ich parlamentu;
H.	keďže v článku 46 ods. 2, 3 a 4 Základného zákona Spolkovej republiky Nemecko sa stanovuje, že:
„2.	Poslanca nemožno brať na zodpovednosť alebo zatknúť za trestný čin bez súhlasu Spolkového snemu s výnimkou prípadov, keď je zadržaný počas páchania trestného činu alebo v priebehu nasledujúceho dňa.
3.	Súhlas Spolkového snemu je tiež potrebný na akékoľvek iné obmedzenie osobnej slobody poslanca či začatie konania proti poslancovi podľa článku 18.
4.	Každé trestné konanie alebo akékoľvek konanie podľa článku 18 proti poslancovi a jeho zadržanie, či iné obmedzenie osobnej slobody sa na žiadosť Spolkového snemu pozastaví.“;
I.	keďže účelom poslaneckej imunity je chrániť Európsky parlament a jeho poslancov pred súdnymi konaniami v súvislosti s činnosťami vykonávanými pri výkone poslaneckých povinností, ktoré nemožno oddeliť od týchto povinností;
J.	keďže v súlade s článkom 5 ods. 2 rokovacieho poriadku poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
K.	keďže v tomto prípade Európsky parlament nenašiel žiadny dôkaz fumus persecutionis, t. j. skutkové okolnosti, ktoré by naznačovali, že predmetné súdne konanie sa začalo s úmyslom poškodiť politickú činnosť poslanca v jeho funkcii poslanca Európskeho parlamentu;
L.	keďže na jednej strane Európsky parlament nemožno považovať za súd a na druhej strane poslanec nemôže byť v súvislosti s postupom zbavenia imunity považovaný za „obvineného“[footnoteRef:3]; [3:  	Rozsudok Všeobecného súdu z 30. apríla 2019, Briois/Parlament, T-214/18, ECLI:EU:T:2019:266.] 

1.	rozhodol zbaviť Petra Bystrona imunity;
2.	poveruje svoju predsedníčku, aby bezodkladne postúpila toto rozhodnutie a správu gestorského výboru príslušnému orgánu Spolkovej republiky Nemecko a Petrovi Bystronovi.

